Междинен консолидиран съкратен финансов отчет

„ВАРНА ПЛОД“ АД

31 декември 2024 г.

Съдържание

|  |  |
| --- | --- |
|  | **Страница** |
|  |  |
|  |  |
|  |  |
|  |  |
| **Междинен консолидиран съкратен отчет за финансовото състояние**  | **3** |
| **Междинен консолидиран съкратен отчет за печалбата или загубата и другия всеобхватен доход**  | **5** |
| **Междинен консолидиран отчет за промените в собствения капитал** | **6** |
| **Междинен консолидиран съкратен отчет за паричните потоци**  | **8** |
| **Пояснения към междинния консолидиран съкратен финансов отчет** | **9** |

Пояснения към междинния консолидиран съкратен финансов отчет

1. **Предмет на дейност**

Основната дейност на „Варна плод” АД и нейните дъщерни дружества, се състои в организация и извършване на тържищна дейност с пресни и преработени плодове и зеленчуци, хранителни стоки, цветя; отдаване под наем на складови, търговски, хладилни и административни площи, изработка и монтаж на метални конструкции и части от тях, изработка на корабно оборудване.

Седалището и адресът на управление на Дружеството-майка е гр.Варна, ул.”Академик Курчатов” №1.

Дружеството-майка е с едностепенна система на управление. Управлява се от Съвет на директорите в състав:

1) Андрей Николаев Василев – изпълнителен директор

2) Марин Великов Митев – председател на Съвета на директорите

3) Тихомир Иванов Митев – член на Съвета

За отчетния период лицата, натоварени с общо управление във “Варна Плод” АД и упражняващи надзор над процеса на финансово отчитане, са както следва:

▪ Одитен комитет в състав:

Мая Велчева

Светла Иванова

Росица Кирязова

Средносписъчният брой на служителите в предприятията от Групата през четвърто тримесечие на 2024 г. е 59, в т.ч. 25 жени.

„Варна плод” АД е публично дружество съгласно Закона за публично предлагане на ценни книжа.

Основни акционери във "Варна Плод" АД са "Слънце Стара Загора Трейд" ЕООД, гр. Варна с 38,03% акционерен дял към 31.12.2024 г. и „Елпром” АД, гр. Варна с 53,27% акционерен дял към 31.12.2024 г.

1. **Основа за изготвяне на финансовия отчет**

Този междинен консолидиран съкратен финансов отчет за период до 31.12.2024 г. е изготвен в съответствие с МСС 34 „Междинно финансово отчитане“. Той не съдържа цялата информация, която се изисква за изготвяне на пълни годишни финансови отчети съгласно МСФО и следва да се чете заедно с годишния консолидиран финансов отчет на Групата към 31.12.2023 г., изготвен в съответствие с Международните стандарти за финансово отчитане (МСФО), разработени и публикувани от Съвета по международни счетоводни стандарти (СМСС) и приети от Европейския съюз (ЕС).

Междинния консолидиран съкратен финансов отчет е съставен в български лева, което е функционалната валута на групата. Всички суми са представени в хиляди лева (‘000 лв.) (включително сравнителната информация за 2023 г.), освен ако не е посочено друго.

Групата изготвя междинен съкратен консолидиран финансов отчет в съответствие с Международните стандарти за финансово отчитане (МСФО), разработени и публикувани от Съвета по международни счетоводни стандарти (СМСС) и приети от Европейския съюз (ЕС). В него инвестициите в дъщерни предприятия са отчетени и оповестени в съответствие с МСФО 10 „Консолидирани финансови отчети“.

Междинният съкратен консолидиран финансов отчет е съставен при спазване на принципа на действащо предприятие.

Финансовият отчет консолидира финансовите отчети на предприятието-майка и всички дъщерни предприятия към 31.12.2024 г., а именно:

* + - „Ин Комерс“ ЕООД
		- „Мистрал ЕМ“ ЕООД
		- „Лагуна“ ЕООД
		- „Корабно машиностроене“ АД

„Варна Плод“ АД притежава 100 % от дяловете на „Ин Комерс“ ЕООД, „Мистрал ЕМ“ ЕООД, „Лагуна“ ЕООД и 75,9% от дяловете на „Корабно машиностроене“ АД.

**Информация за дружествата, участващи в консолидацията за 2024 г.**

* + - „Ин Комерс“ ЕООД със седалище и адрес на управление гр. Варна, ул. „Академик Игор Курчатов“ 1;
		- „Мистрал ЕМ“ ЕООД със седалище и адрес на управление гр. Варна, ул. „Академик Игор Курчатов“ 1;
		- „Лагуна“ ЕООД със седалище и адрес на управление гр. Варна, ул. „Академик Игор Курчатов“ 1:
		- „Корабно машиностроене“ АД със седалище и адрес на управление гр. Варна, Южна промишлена зона.
1. **Счетоводна политика и промени през периода**

## Нови стандарти, изменения и разяснения към МСФО, които са влезли в сила от 1 януари 2023 г.

Групата е приела следните нови стандарти, изменения и разяснения към МСФО, издадени от Съвета по международни счетоводни стандарти и одобрени от ЕС, които са уместни и в сила за финансовия отчет на Дружеството за годишния период, започващ на 1 януари 2023 г.:

**Изменения в МСС 1 Представяне на финансовите отчети и МСФО Изявления за приложение 2: Оповестяване на счетоводните политики в сила от 1 януари 2023 г., приети от ЕС**

Групата оповестява съществената информация свързана със счетоводната политика, вместо основните счетоводни политики. Измененията поясняват, че информацията за счетоводната политика е съществена, ако потребителите на финансовите отчети на предприятието се нуждаят от нея, за да разберат друга съществена информация във финансовите отчети и ако предприятието разкрива несъществена информация за счетоводната политика, тази информация не трябва да преобладава над съществената информация за счетоводната политика.

**Изменения в МСС 8 Счетоводна политика, промени в счетоводните приблизителни оценки и грешки, в сила от 1 януари 2023 г., приети от ЕС**

Измененията въвеждат определението за счетоводни приблизителни оценки и включват други изменения към МСС 8, които помагат на дружествата да разграничават промените в счетоводните приблизителни оценки от промените в счетоводните политики. Измененията ще помогнат на дружествата да подобрят качеството на оповестяванията на счетоводната политика, така че информацията да бъде по-полезна за инвеститорите и другите основни потребители на финансовите отчети.

Групата е приела и следните нови стандарти, изменения и разяснения на МСФО, издадени от Съвета по международни счетоводни стандарти и одобрени от ЕС, които са в сила за финансовия отчет на Групата за годишния период, започващ на 1 януари 2023 г., но нямат съществено влияние върху финансовите резултати или финансовото състояние на Групата:

МСФО 17 Застрахователни договори в сила от 1 януари 2023 г., приет от ЕС;

Изменения в МСФО 17 Застрахователни договори: Първоначално прилагане на МСФО 17 и МСФО 9 – Сравнителна информация в сила от 1 януари 2023 г., приети от ЕС;

Изменения в МСС 12 Данъци върху дохода: Отсрочени данъци свързани с активи и пасиви произтичащи от единични транзакции в сила от 1 януари 2023 г., приети от ЕС;

Изменения в МСС 12 Данъци върху дохода: Международна данъчна реформа - примерни правила от втори стълб, в сила от 1 януари 2023 г., приети от ЕС

## Стандарти, изменения и разяснения, които все още не са влезли в сила и не се прилагат от по-ранна дата от Групата

Към датата на одобрение на този финансов отчет са публикувани нови стандарти, изменения и разяснения към съществуващи вече стандарти, но не са влезли в сила или не са приети от ЕС за финансовата година, започваща на 1 януари 2023 г., и не са били приложени от по-ранна дата от Групата. Ръководството очаква всички стандарти и изменения да бъдат приети в счетоводната политика на Групата през първия период, започващ след датата на влизането им в сила.

Информация за тези стандарти и изменения които се очаква да имат ефект върху финансовия отчет на Групата, е представена по-долу.

**Изменения в МСС 1 Представяне на финансовите отчети: Класификация на пасивите като текущи и нетекущи, в сила от 1 януари 2024 г., приети от ЕС**

Измененията в класификацията на пасивите като текущи или нетекущи засягат само представянето на пасивите в отчета за финансовото състояние, но не и размера им, момента на признаването на активи, пасиви, приходи или разходи или информацията, която дружествата оповестяват за тези елементи. Измененията имат за цел да изяснят следното:

* класификацията на пасивите като текущи или нетекущи трябва да се основава на съществуващи права в края на отчетния период, като всички засегнати параграфи от стандарта вече използват еднакъв термин, а именно „правото“ на отсрочване на уреждането на пасива с поне дванадесет месеца. Изрично се посочва, че само наличното право „в края на отчетния период“ трябва да влияе върху класификацията на пасива;
* класификацията не се влияе от очакванията на Групата дали ще упражни правото си да отсрочи уреждането на пасива; и
* уреждането на пасивите може да се осъществи чрез прехвърляне на парични средства, капиталови инструменти, други активи или услуги на контрагента.

**Изменения в МСС 1 Представяне на финансови отчети: Нетекущи пасиви, обвързани с финансови показатели, в сила от 1 януари 2024 г., все още не са приети от ЕС**

МСС 1 се изменя, както следва:

* уточнява се, че ако правото на отлагане на уреждането за най-малко 12 месеца е предмет на изпълнение на условия от страна на предприятието след отчетния период, тогава тези условия няма да повлияят на това дали правото на отлагане на уреждането съществува в края на отчетния период (отчетната дата) за целите на класифицирането на пасива като текущ или нетекущ; и
* за нетекущите пасиви, предмет на условия, от предприятието се изисква да оповестява информация за:
* условията (например естеството и датата, до която Групата трябва да изпълни условието);
* дали Групата би спазила условията въз основа на обстоятелствата към отчетната дата; и
* дали и как Групата очаква да изпълни условията до датата, на която финансовите показатели трябва да бъдат изчислени съгласно договора.

Към датата на одобрение на тези финансови отчети са издадени и някои нови стандарти, изменения и разяснения на съществуващите стандарти, но не са влезли в сила или не са приети от ЕС за финансовата година, започваща на 1 януари 2023 г., и не са били приложени по-рано от Групата. Не се очаква те да имат съществено влияние върху финансовите отчети на Групата. Ръководството очаква всички стандарти и изменения да бъдат приети в счетоводната политика на Групата през първия период, започващ след датата на влизането им в сила. По-долу е даден списък с промените в стандартите:

* Изменения в МСФО 16 Лизинг: Задължение по лизинг при продажба и обратен лизинг в сила не по-рано от 1 януари 2024 г., приети от ЕС;
* Изменения в МСС 7 Отчет за паричните потоци и МСФО 7 Финансови инструменти: Оповестявания: Споразумения за финансиране на доставчици, в сила от 1 януари 2024 г., все още не са приети от ЕС;

Изменения в МСС 21 Ефекти от промените в обменните курсове: Липса на конвертируемост, в сила от 1 януари 2025 г., все още не са приети от ЕС.

**3.3. Промени в приблизителните оценки**

При изготвянето на междинни финансови отчети ръководството прави редица предположения, оценки и допускания относно признаването и оценяването на активи, пасиви, приходи и разходи.

Действителните резултати могат да се различават от предположенията, оценките и допусканията на ръководството и в редки случаи съответстват напълно на предварително оценените резултати.

При изготвянето на представения междинен консолидиран съкратен финансов отчет значимите преценки на ръководството при прилагането на счетоводните политики на Групата и основните източници на несигурност на счетоводните приблизителни оценки не се различават от тези, оповестени в годишния консолидиран финансов отчет на Групата към 31 декември 2023 г.

**3.4. Управление на риска относно финансови инструменти**

Групата е изложена на различни видове рискове по отношение но финансовите си инструменти. Най-значимите финансови рискове, на които е изложена групата са кредитен риск и ликвиден риск.

Междинният консолидиран съкратен финансов отчет не включва цялата информация относно управлението на риска и оповестяванията, изисквани при изготвянето на годишни финансови отчети, и следва да се чете заедно с годишния консолидиран финансов отчет към 31 декември 2023 г. Целите и политиките на Групата за управление на капитала, кредитния и ликвидния риск са описани в последния годишен консолидиран финансов отчет. Не е имало промени в политиката на управление на риска относно финансови инструменти през периода.

1. **Отчитане по сегменти**

Ръководството определя оперативните сегменти на базата на основните продукти и услуги, които предлага Групата.

Ръководството на Групата определя следните оперативни сегмента, които включват:

- управление на инвестиционни имоти- отдаване под наем на различни административни и търговски площи;

- тържищна дейност- такси, събирани във връзка с предлаганата услуга по организиране на тържищна дейност;

- финансова дейност- предоставени заеми и инвестиции в борсови капиталови инструменти;

- изработка и монтаж на метални конструкции и части от тях, изработка на корабно оборудване.

- и други.

Всеки от тези оперативни сегменти се управлява отделно, тъй като се използват различни технологии, ресурси и маркетингови подходи. Всички сделки между сегментите се осъществяват по цени на съответстващи сделки между независими страни. През 2024 г. не са осъществявани такива.

Не са настъпили промени в методите за оценка, използвани за определяне на печалбата или загубата на сегментите в предходни отчетни периоди. Не се прилага асиметрично разпределение между сегментите.

1. **Инвестиционни имоти**

Инвестиционните имоти на Групата включват земи и сгради, които се намират в гр. Варна, Долен чифлик, Вълчи дол, Дългопол, които се държат с цел получаване на приходи от наем или за увеличаване стойността на капитала.

**Модел цена на придобиване**

Промените в балансовите стойности, представени в отчета за финансовото състояние, могат да бъдат обобщени, както следва:

|  |  |
| --- | --- |
|  | **‘000 лв.** |
| **Брутна балансова стойност** |  |
| Салдо към 1 януари 2024 г. | 5 475 |
| Новопридобити активи: |  |
| - чрез последващи разходи | 389 |
| Прехвърлени от Имоти, машини и съоръжения | - |
| Разходи във връзка с придобиване на инвестиционен имот | - |
| Прехвърляния към материални запаси | - |
| Отписани активи | - |
| Салдо към 31 декември 2024 г. | 5 864 |
| **Амортизация** |  |
| Салдо към 1 януари 2024 г. | (3 384) |
| Прехвърлена от Имоти, машини и съоръжения | - |
| Амортизация | (210) |
| Салдо към 31 декември 2024 г. | (3 594) |
| **Балансова стойност към 31 декември 2024 г.** | **2 270** |

|  |  |
| --- | --- |
|  | **‘000 лв.** |
| **Брутна балансова стойност** |  |
| Салдо към 1 януари 2023 г. | 5 284 |
| Новопридобити активи: |  |
| - чрез последващи разходи | 158 |
| Прехвърлени от Имоти, машини и съоръжения | 34 |
| Разходи във връзка с придобиване на инвестиционен имот | - |
| Прехвърляния към материални запаси | (1) |
| Отписани активи | - |
| Салдо към 31 декември 2023 г. | 5 475 |
| **Амортизация** |  |
| Салдо към 1 януари 2023 г. | (3 181) |
| Прехвърлена от Имоти, машини и съоръжения | - |
| Амортизация | (204) |
| Други трансфери | 1 |
| Салдо към 31 декември 2023 г. | (3 384) |
| **Балансова стойност към 31 декември 2023 г.** | **2 091** |

Инвестиционните имоти са отдавани под наем по договори за оперативен лизинг. Лизинговите договори обичайно са безсрочни, предвид което не могат да бъдат определени минималните лизингови постъпления в средносрочен и дългосрочен план. Ръководството очаква запазване нивата на минималните лизингови постъпления през следващи периоди.

Приходите по договори за наем към 31 декември 2024 г., възлизащи на 3 873 хил. лв. (за същия период на 2023 г. – 3 395 хил. лв., са включени в отчета за доходите на ред „Приходи от продажби“). Не са признати условни наеми. Разходите по инвестиционните имоти за периода са в размер на 182 хил. лв. и включват разходи за ремонт и поддръжка на имотите, местни данъци и такси и други.

Справедливата стойност на инвестиционните имоти, отчитани по модела на цена на придобиване е към дата 31.12.2023 г. и възлиза на 14 288 хил. лв., и е определена съгласно оценки от независим оценител.

1. **Пари и парични еквиваленти**

Парите и паричните еквиваленти включват следните елементи:

|  |  |  |
| --- | --- | --- |
|  | **31 декември 2024** | **31 декември 2023** |
|  | **‘000 лв.** | **‘000 лв.** |
| Парични средства: |  |  |
| - парични средства в лева | 11 788 | 10 704 |
| **Пари и парични еквиваленти** | **11 788** | **10 704** |

Групата отчита като пари и парични еквиваленти, суми по договори за краткосрочен депозит - със срок 1 месец към 31 декември 2024 г., в размер на 1 118 хил. лв.

1. **Финансови активи**

|  |  |  |
| --- | --- | --- |
|  | **31 декември** **2024** | **31 декември****2023** |
|  | **‘000 лв.** | **‘000 лв.** |
| **Краткосрочни финансови активи** |  |  |
| Борсови капиталови инструменти | 1 577 | 1 441 |
|  | **1 577** | **1 441** |
|  |  |  |
| **Кредити и вземания** |  |  |
| * Предоставени заеми
 | 676 | 676 |
| * Лихви
 | 310 | 279 |
| * Коректив за очаквани кредитни загуби
 | (584) | (584) |
|  | **402** | **371** |
| **Общо краткосрочни финансови активи** | **1 979** | **1 812** |

Към 31 декември 2024 г. Предоставените краткосрочни заеми от Групата следва да се уредят в рамките на следващите 12 месеца. Договорения лихвен процент по заемите е в диапазона 3%-4,5%.

Всички предоставени заеми са необезпечени.

1. **Акционерен капитал**

Регистрираният капитал на Дружеството-майка се състои от 52 709 на брой обикновени акции с номинална стойност в размер на 1 лв. за акция. Всички акции са с право на получаване на дивидент и ликвидационен дял и представляват един глас от общото събрание на акционерите на Дружеството-майка.

|  |  |  |  |
| --- | --- | --- | --- |
|  |  | **31 декември** **2024** | **31 декември****2023** |
|   |  | **‘000 лв.** | **‘000 лв.** |
| Брой издадени и напълно платени акции: |  |   |   |
| В началото на периода |  | 52 709 | 52 709 |
| **Общ брой акции, оторизирани на 31 декември** |  | **52 709** | **52 709** |

Списъкът на основните акционери на Дружеството е представен, както следва:

|  |  |  |  |  |
| --- | --- | --- | --- | --- |
|  | **31 декември** | **31 декември** | **31 декември** | **31 декември** |
|  | **2024** | **2024** | **2023** | **2023** |
|  | **Брой акции** | **%** | **Брой акции** | **%** |
|  |  |  |  |  |  |
| Слънце Стара Загора Трейд ЕООД | 20 045 | 38.03 | 20 045 | 38.03 |  |
| Елпром АД | 28 080 | 53.27 | 28 080 | 53.27 |  |
| Други юридически лица  | 3 807 | 7.23 | 3 807 | 7.23 |  |
| Физически лица | 777 | 1.47 | 777 | 1.47 |  |
|  | **52 709** | **100** | **52 709** | **100** |  |

1. **Резерви**

|  |  |  |  |  |  |  |
| --- | --- | --- | --- | --- | --- | --- |
| **Всички суми са в ‘000 лв.** | **Законови резерви** | **Допълнителни резерви** | **Преоценъчен резерв** |  | **Резерв от преоценки по планове с дефинирани доходи** | **Общо** |
| **Салдо към 1 януари 2024 г.**  | **13** | **28 776** | **392** |  | **19** |  | **29 200** |
| Промени съгл. решение на ОСАДруги изменения | -- | 1 050-  |  - (4)  |  | -- |  | 1 050(4) |
| **Салдо към 31 декември 2024 г.** | **13** | **29 826** | **388** |  | **19** |  | **30 246** |

1. **Заеми**

Задълженията по получени заеми отразени в консолидирания отчет за финансовото състояние, включват:

|  |  |  |
| --- | --- | --- |
|   | **31 декември** **2024** | **31 декември 2023** |
|  | **‘000 лв.** | **‘000 лв.** |
| **Нетекущи:** |  |  |
| Дългосрочни заеми в т.ч. |  |  |
| *Заеми от финансови институции* | 27 | 185 |
|  | **27** | **185** |
| **Текущи:** |  |  |
| Текуща част от нетекущи задължения в т.ч. |  |  |
| *Заеми от финансови институции* | 1 108 | 979 |
| Получени заеми от търговски дружества | 1 950 | 1 983 |
|  | **3 058** | **2 962** |

1. **Приходи**

Приходите от продажби на Групата могат да бъдат анализирани, както следва:

|  |  |  |
| --- | --- | --- |
|  | **31 декември** **2024** | **31 декември** **2023** |
|  | **‘000 лв.** | **‘000 лв.** |
|  |  |  |
| Приходи от наем складове | 1 952 |  1 508 |
| Приходи от наем магазини | 1 205 | 1 195 |
| Приходи от услуги,съпътстващи тържищна дейност | 822 | 775 |
| Продажба на стоки | - | 93 |
| Производство на метални изделия и корабно оборудване | 2 463 | 2 297 |
| Транспортиране и сертифициране | - | 72 |
| Други | - | 12 |
|  | **6 442** | **5 952** |

1. **Необичайни събития и сделки**

През периода 01 януари 2024 г. – 31 декември 2024 г. не са настъпили събития и сделки, засягащи активите, пасивите, собствения капитал, нетния доход или паричните потоци, които са необичайни поради своя характер, размер или честота на проявление.

1. **Разходи за данъци върху дохода**

Признатите разходи за данък са базирани на най-добрата преценка от страна на ръководството за очакваната годишна ставка за корпоративен данък за 2023 г., приложена за финансовия резултат, реализиран през текущия междинен период към 31 декември 2024 г. е 10%.

1. **Доход на акция**

Основният доход на акция е изчислен, като за числител е използвана нетната печалба, подлежаща на разпределение между акционерите на Дружеството-майка.

Среднопретегленият брой акции, използван за изчисляването на основния доход на акция, както и нетната печалба подлежаща на разпределение между притежателите на обикновени акции, е представен, както следва:

|  |  |  |
| --- | --- | --- |
|  | **31 декември****2024** | **31 декември** **2023** |
|  | **‘000 лв.** | **‘000 лв.** |
|  |  |  |
| Нетна печалба подлежаща на разпределение  | 1 588 000 | 799 000 |
| Среднопретеглен брой акции  | 52 709 | 52 709 |
| **Основен доход на акция (в лв. за акция)** | **30.13** | **15.16** |

1. **Сделки и салда със свързани лица**

Свързаните лица на Групата включват собствениците, ключов управленски персонал и други.

Транзакциите със свързани лица не са извършвани при специални условия и никакви гаранции не са били предоставяни или получавани.

* 1. **Сделки с ключов управленски персонал**

Ключовият управленски персонал на Дружеството-майка включва членовете на съвета на директорите, изпълнителния директор. Възнагражденията на ключовия управленски персонал включват следните разходи:

|  |  |  |
| --- | --- | --- |
|  | **31 декември****2024** | **31 декември** **2023** |
|  | **‘000 лв.** | **‘000 лв.** |
| Краткосрочни възнаграждения: |   |   |
| Заплати, включително бонуси | (504) | (478) |
| Разходи за социални осигуровки | (20) | (24) |
| **Общо възнаграждения** | **(524)** | **(502)** |

* 1. **Разчети със свързани лица в края на периода**

|  |  |  |
| --- | --- | --- |
|  | **31 декември** **2024** | **31 декември 2023** |
|  | **‘000 лв.** | **‘000 лв.** |
| **Нетекущи вземания от:** |  |  |
| - акционери | 16 618 | **-** |
| **Общо нетекущи вземания от свързани лица** |  **16 618** | **-** |
|  |  |  |
| **Текущи вземания от:** |  |  |
| - акционери | 244 | 16 547 |
| -други свързани лица | 656 | 602 |
| **Общо текущи вземания от свързани лица** |  **900** |  **17 149** |
|  |  |  |
|  |  |  |
|  |  |  |
|  | **31 декември** **2024** | **31 декември 2023** |
|  | **‘000 лв.** | **‘000 лв.** |
| **Нетекущи задължения към:** |  |  |
| -други свързани лица | 150 | 150 |
| **Общо нетекущи задължения от свързани лица** | **150** | **150** |
|  |  |  |
| **Текущи задължения към:** |  |  |
| -други свързани лица | - | 11 |
| **Общо текущи задължения от свързани лица** | **-** | **11** |
|  |  |  |

1. **Събития след края на отчетния период**

Не са възникнали други коригиращи събития или други значителни некоригиращи събития между датата на консолидирания междинен финансов отчет и датата на одобрението му за публикуване.

1. **Одобрение на междинния съкратен консолидиран финансов отчет**

Междинният консолидиран съкратен финансов отчет към 31 декември 2024 г. (включително сравнителната информация) е одобрен и приет от Съвета на директорите на 24 февруари 2025 г.

Съставител:\_\_\_\_\_\_\_\_\_\_\_\_\_ Изпълнителен директор:\_\_\_\_\_\_\_\_\_\_\_

 /Стефка Първанова/ /Андрей Василев/

Дата 24 февруари 2025 година